Държавен вестник, бр. 31, 2019 г., стр. 21

БРОЙ  31	
Д Ъ Р Ж А В Е Н  В Е С Т Н И К 	
СТР.  21  
г) процедурата по вписване и заличаване 
на обединени спортни клубове в регистъра 
по чл. 9, ал. 1, т. 2 от ЗФВС; 
2. условията за провеждане на конкурс по 
реда на Кодекса на труда за назначаване на 
директори на държавните спортни училища;
3. в областта на спортните обекти:
а) условията и редът за използването на 
спортните обекти – държавна собственост, 
предоставяни безвъзмездно за дейностите по 
чл. 103, ал. 1 от ЗФВС;
б) минималните рискове, срещу които се 
застраховат спортните обекти – държавна или 
общинска собственост, и спортните обекти, 
които са изградени при учредено право на 
строеж върху имоти – държавна или общин­
ска собственост;
в) специфики на процедурите по отдава­
не под наем на спортни обекти – държавна 
собственост;
г) специфики на процедурите по учредяване 
на ограничени вещни права върху спортни 
обекти или имоти – държавна собственост. 
Г л а в а  в т о р а
ПРОЦЕДУРИ ПО РЕГУЛАТОРНИ 
РЕЖИМИ 
Раздел I
Спортен лиценз
Чл. 2. (1) Процедурите по издаване, от­
каз, отнемане или прекратяване на спортен 
лиценз на спортни федерации се провеждат 
при спазване на изискванията на раздел III 
от глава трета на ЗФВС.
(2) Заповедите на министъра на младежта 
и спорта или оправомощеното от него длъж­
ностно лице, с които се издава, отказва, отнема 
или прекратява спортен лиценз, се съобщават 
по реда на чл. 61 от Административнопроцесу­
алния кодекс и при всички случаи съобщение 
за издаването им се поставя на таблото за 
обявления в сградата на Министерството на 
младежта и спорта. Датата на поставянето 
на заповедта на таблото се удостоверява с 
протокол, съставен от длъжностни лица, 
определени със заповед на министъра на 
младежта и спорта.
Чл. 3. (1) Министърът на младежта и 
спорта със заповед назначава комисия по 
лицензиране и регистриране като постоянно 
действащ помощен орган, която се състои от 
нечетен брой членове, включително предсе­
дател и секретар. 
(2) Комисията по ал. 1 заседава, ако при­
състват поне две трети от нейния състав. 
Заседанията на комисията се насрочват и 
ръководят от председателя, а в негово от­
съствие – от секретаря. За всяко заседание 
се съставя протокол, в който се отразяват 
решенията по разглежданите преписки. Про­
токолът се подписва от всички присъствали 
на заседанието и към него се прилагат осо­
бените мнения, ако има такива. 
(3) Комисията по ал. 1 разглежда постъпи­
лите заявления за издаване на спортни лицензи 
и извършва действията по чл. 22, ал. 2 – 5 от 
ЗФВС. При извършването на подбор в случаи­
те по чл. 22, ал. 4 от ЗФВС предимство има 
кандидатът за спортен лиценз по чл. 19, ал. 1, 
т. 1 от ЗФВС, който е член на международна 
спортна организация по съответния вид или 
по сходни видове спорт. 
(4) Уведомяването по чл. 22, ал. 2 от ЗФВС 
се извършва от председателя на комисията. 
(5) Комисията взема решения с мнозинство 
на повече от половината от присъстващите. 
Въз основа на решенията тя прави предложе­
ния до министъра на младежта и спорта или 
оправомощено от него длъжностно лице за 
издаване на спортен лиценз или отказ. 
Чл. 4. (1) Заповедта по чл. 22, ал. 1 от 
ЗФВС на министъра на младежта и спорта 
или оправомощеното от него длъжностно 
лице съдържа:
1. наименование, седалище и единен иден­
тификационен код (ЕИК) на спортната фе­
дерация;
2. вид на спортната федерация по чл. 18, 
ал. 2 от ЗФВС;
3. при спортни федерации по чл. 18, ал. 2, 
т. 1 от ЗФВС – вида или сходните видове спорт, 
а когато е приложимо – военно-приложния 
спорт съгласно списъка по чл. 8, т. 11 от ЗФВС;
4. при спортни федерации по чл. 18, ал. 2, 
т. 2 от ЗФВС – обединяващия принцип по 
чл. 13, ал. 1 от ЗФВС.
(2) След влизането в сила на заповедта 
по ал. 1 се изготвя спортен лиценз в един 
екземпляр, който е официален документ, под­
писан от министъра на младежта и спорта 
и подпечатан с печата на Министерството 
на младежта и спорта. В него се отбелязват 
номерът на заповедта и данните, посочени в 
ал. 1. Спортният лиценз се получава срещу 
подпис от лице с представителна власт от 
спортната федерация. 
(3) В 7-месечен срок от издаването на 
спортния лиценз лицензираната спортна 
федерация е длъжна да представи в Минис­
терството на младежта и спорта подробна 
информация за извършената от нея дейност 
съгласно програмата по чл. 20, т. 7 от ЗФВС 
за първите шест месеца след датата на изда­
ване на спортния лиценз. 
Чл. 5. (1) Комисията по чл. 3, ал. 1 раз­
глежда преписките относно наличието на 
предпоставки по чл. 24 от ЗФВС за отнемане 
или прекратяване на спортен лиценз и прави 
мотивирани предложения до министъра на